IL-MALTI QARI LI TOĦROĠ L-AKKADEMJA TAL-MALTI (Għaqda tal-Kittieba tal-Malti) IT-TIELET U R-RABA' KTIEB 1985 IL-61 SENA WARA Ż- ŻIEDA MAT-TAGĦRIF' il-pubblikazzjoni speċjali ta' Il-Malti fl-1984 l-Akkademja tal- Malti, barra milli tat tweġiba f'waqtha lil dawk li kienu jakkużawha bla raġuni li kienet ''rieqda'', għamlet biċċa xogħol kbira u ta' siwi, billi fasslet regoli ħfief u prattiċi dwar kif għandu jinkiteb kliem ġdid rumanz u anglo-sassonu, li daħal fil-Malti, mill-publikazzjoni tat- Tagħrif fuq il-Kitba Maltija sal-lum, jiġifieri medda ta' wieħed u sittin sena. Din iż-żieda saret bil-ħidma sfiqa ta' studjużi membri ta' l- Akkademja, li wara xhur sħaħ ta' xogħol, ressqu l-istudju tagħhom quddiem il-Kunsill, u l-Kunsill imbagħad, ressqu għall-approvazzjoni tal-membri kollha ta' l-Akkademja f'laqgħa ġenerali li kienet saret apposta. Dak in-nhar l-entużjażmu għal din il-biċċa xogħol tabilħaqq ta' fejda kien jidher fuq wiċċ kulħadd, u s-sehem attiv tal-membri fid- diskussjoni u fl-approvazzjoni taż-Żieda kien wieħed li jqawwi 'l- qlub, u kien jixhed mhux biss li l-ilsien Malti għadu lsien ħaj li jaf jaddatta ruħu għaż-żminijiet, bit-tibdil fonetiku, lingwistiku, u semantiku li jġibu magħhom dawn iż-żminijiet, imma fuq kollox l- għoġba sħiħa tal-membri għal din il-biċċa xogħol ta' l-Akkademja. Mill-banda l-oħra kien ta' sodisfazzjon u ta' ġieh kbir għall- Akkademja li l-awtoritajiet governattivi, taw l-għarfien mistħoqq tagħhom lil dan ix-xogħol ta' l-Akkademja. Prim Ministru, Dr. K. Mifsud Bonniċi ħa l-inizjattiva biex jintbagħtu ċirkularijiet apposta lid-dipartimenti kollha tal-gvern, biex kulħadd jimxi fuq ir-regoli taż-Żieda. Mill-banda l-oħra, l-Akkademja ħadet ħsieb tibgħat kopja tal-ħarġa speċjali ta' Il-Malti lill-edituri tal-ġurnali kollha u lil Xandir Malta, kif ukoll qassmitu fl-iskejjel statali. Issa għaddew kważi sentejn, imma jiddispjaċina ninnutaw li fil- ġurnali ma' sar ebda tibdil, u saħansitra ġew f'idejna pitazzi ta' A42 IL-MALTI studenti sekondarji, anki ta' klassijiet tal-matrikola, li kienu miżgħudin bi kliem li issa, wara l-pubblikazzjoni taż-Żieda, jitqiesu b'ortografika- ment ħżiena. Inħossu, li dan juri apatija li tbikkik f'min għandu r- responsabbiltà ta' pubblikazzjoni ta' ġurnal, u jew rivista, u aktar u aktar fl-awturi ta' kotba li joħorġu għall-bejgħ u fl-għalliema, Iżda aktar minn apatija, din hi sfida mhux biss lill- Akkademja, imma lill- awtorità governattiva li ordnat li kulħadd għandu jimxi fur ir-regoli taż-Żieda, fil-kitba bil-Malti. Issa kulħadd għandu jibda jħaddem ir-regoli li fasslet l-Akkademja fiż-Żieda mat-Tagħrif u ħadd ma' jista' jibqa' jġib l-iskuża tan-nuqqas ta' uniformità fil-kitba, u tan-nuqqas ta' gwida li tmexxih. MID-DJARJU TA' L-AKKADEMJA Nhar il-Ġimgħa 15 ta' Novembru 1985, fil-5.30 p.m., fil-Cappella degli Onorati fil-Konkattidral ta' San Ġwann, il-Belt, saret quddiesa għal ruħ il-mejtin, kemm dawk li kienu membri ta' l- Akkademja kif ukoll għal dawk qraba tal-membri fl-Akkademja. Nhar is-Sibt 28 ta' Diċembru, 1985, fil-Lukanda British, il-Belt, saret bibita għaż-żmien tal-Festi tal-Milied bejn il-membri ta' l- Akkademja. Se ssir. . . il-Laqgħa Ġenerali ta' l-Akkademja tal-Malti għall-ħabta ta' nofs Marzu, 1986. Il-MANDOLINA ta' Dun Karm li hi proprjetà ta' l-Akkadeinja tal- Malti, ġiet mislufa permanentement lill-Mużew tal-Kattidral ta' l-Imdina għall-KAMRA DUN KARM, li nfetħet dan l-aħħar mis- sinjorina Karmen Mikallef Buħaġar u Mons. Arċisqof Ġużeppi Mercieca.